Ray Dylan trou op Uitenhage met sy Jessica | News24
Ray Dylan trou op Uitenhage met sy Jessica
Meer as 'n dekade nadat sy treffer "Jessica" bekend gestel is, sal die Afrikaanse sanger Ray Dylan die naweek werklik met sy Jessica trou.
Dylan en sy verloofde, Jessica Erasmus, het verlede week in Port Elizabeth aangekom voor hul troue wat Saterdag by die Barklystraat Teater trouvenue in Uitenhage plaasvind. Nagenoeg 180 gaste word volgens 'n vertroulike bron op dié geleentheid verwag.
"Ons is baie opgewonde. #excitingtimesahead #15April2017 #liefde," het Dylan vroeër vandeesmaand op sy Facebook-blad gesê.
Die paartjie het verlede Augustus op die sanger se 38ste verjaardag verloof geraak nadat hulle 'n jaar saam was. Hulle woon in Vredefort in die Vrystaat. Erasmus, oorspronklik van Uitenhage, is 'n onderwyseres by die Hoërskool Parys. – Odette Parfitt